'n Skatkis vol beloftes uit God se Woord sal vir ma's die vrede gee waarna hulle harte so hunker.
Ma's is van die besigste en veelsydigste mense op aarde. Daar is soveel dinge wat 'n ma deur die loop van die dag moet doen om haar gesin te versorg, sy kry kwalik 'n tydjie vir haarself.
Beloftes van God vir ma's is 'n skatkis vol beloftes uit God se Woord wat vir ma's goddelike wysheid, leiding en vrede sal gee. Bemoediging en ondersteuning, ewige hoop, versorging van sy kinders, hulp in tye van swaarkry en voorsienning is maar enkele van die 30 temas wat in hierdie volkleur-geskenkboekie voorkom.
Beloftes van God vir ma's is die ideale Moedersdag-geskenk.
Ook beskikbaar in Engels onder die titel Promises from God for Mothers
Die Here sal dan die hele tyd saam met jou wees. Wanneer dit moeilik gaan, sal Hy vir jou gee wat jy nodig het. Hy sal jou krag gee. Jy sal wees soos 'n tuin wat goed natgemaak word. Daar sal nooit 'n tekort wees aan water in jou tuin nie. Jesaja 58:11, Die Boodskap